open-index/open-wikipedia-markdown huggingface dataset:
II/JR 50 (jatkosota)

**Jalkaväkirykmentti 50:n II pataljoona** (II/JR 50) oli jatkosotaan kesäkuussa 1941 perustettu pataljoona. Pataljoona oli osa 11. divisioonaan kuulunutta Jalkaväkirykmentti 50 :tä.

## Perustaminen
Pataljoonan perustamisesta vastasi Keski-Pohjanmaan sotilaslääniin Sisä-Suomen suojeluskuntapiirissä. Pataljoona perustettiin Viitasaaren suojeluskuntatalolla viitasaarelaisista täydennettynä pihtiputaalaisilla. Se kuljetettiin lotjilla Keitelettä pitkin Viitasaarelta rykmentin okoontumipaikkalle Suolahteen.

Puolustusvoimien materiaalitilanne oli jatkosodan alkaessa huomattavasti talvisodan aikaista parempi, mutta siitä huolimatta eivät yksiköt tulleet varustettua kaikin osin määrävahvuuksien mukaisiksi.

## Taistelut
Pataljoonan sotatie on kuvattu pääosin JR 50 koskevassa osassa.

## Komentaja
* Kapteeni Karvonen 18. kesäkuuta - 2. heinäkuuta 1941 (siirto)
* Kapteeni Jukka Sammalkorpi 2. - 15. heinäkuuta 1941 (siirto KvOs 10:n komentajaksi)
* Kapteeni (majuri) E. A. Väänänen 15. heinäkuuta 1941 - 11. helmikuuta 1943 (siirto 11. DE)
* Kapteeni (majuri) K. O. Manninen 25. helmikuuta 1943 - 07. marraskuuta 1944
* Kapteeni O. Metsäpelto 07. marraskuuta 1944 -

## Lähteet
*
*
*
Kickboxer 2

**Kickboxer 2** () on vuonna 1991 ensi-iltansa saanut yhdysvaltalainen urheiluelokuva. Se on jatko-osa vuoden 1989 Kickboxerille. Elokuvan on ohjannut Albert Pyun ja käsikirjoittanut David S. Goyer. Pääosissa näyttelivät muun muassa Sasha Mitchell, Peter Boyle, Dennis Chan ja Michel Qissi.

## Juoni
David Sloane on Sloane veljeksistä nuorin, joka pitää yllä veljiensä kuoleman jälkeen Sloanien potkunyrkkeilyn dynastiaa ja heidän perustamaansa harjoitussalia. Rahapula on kuitenkin ajaa salin nurin ja se pakottaa Davidin palaamaan takaisin kehään kahden vuoden tauon jälkeen. Ainut vastus tulee uudesta potkunyrkkeilyn organisaatiosta, jota johtaa Justin Maciah. Raskaansarjan mestariksi julistettu Neil Vargas häviää kuitenkin ottelunsa Davidille, joka herättää vanhan vihollisen Tong Pon huomion. David kuitenkin ehtii ilmoittaa ottelun jälkeen lopettavansa uransa. Tong Pon manageri Sanga palkkaa tämän myötä muutaman roiston polttamaan Sloanen harjoitussalin. Tuhopolton seurauksena he ampuvat Davidia jalkaan ja palon seurauksena pieni poika kuolee tulipalon seurauksena.

Sairaalassa ollessaan Davidin paras oppilas Brian loikkaa Maciahin potkunyrkkeilyn organisaatioon ja ottelee tiensä mestaruusotteluun saakka. David kuntoutuu Kurtin entisen opettajan Xianin avulla, joka on lentänyt Yhdysvaltoihin Thaimaasta. Brian kutsuu Davidin katsomaan otteluaan, joka saa viime hetkellä yllättävän käänteen, kun viime hetkillä Brianin vastustaja vaihdetaan Tong Poksi. Ottelu jää Brianin viimeikseksi, kun Tong Po tappaa hänet kehään. David joutuu hyväksymään Tong Pon haasteen ja ottelee häntä vastaan muinaisen thainyrkkeilyn tapaan, kuten vuosia sitten veljensä Kurt.

## Rooleissa

## Julkaisut
Elokuva julkaistiin Yhdysvalloissa DVD:lle vuonna 2003.

## Lähteet
Cray (joki)

**Cray** on noin 14 kilometriä pitkä joki Englannissa. Se saa alkunsa Lontoossa Bromleyn alueella sijaitsevasta Orpington Pondista ja laskee Darentjokeen, joka puolestaan on Thamesin sivujoki.

## Aiheesta muualla

*Cray-joki Waterscape.com-sivustolla
Steffen Freund

**Steffen Freund** (s. 19. tammikuuta 1970 Brandenburg, DDR) on saksalainen jalkapallovalmentaja ja entinen keskikenttäpelaaja. Heinäkuusta 2012 lähtien hän on toiminut Tottenham Hotspurin apulaisvalmentajana.

Freund voitti Saksan riveissä Euroopan-mestaruuden vuonna 1996. Seuratasolla hänen merkittävimmät saavutuksensa tulivat Borussia Dortmundissa.

## Ura pelaajana
Freund oli pelipaikaltaan keskikenttäpelaaja. Hän pelasi yleensä puolustavassa roolissa.

Freund pelasi Saksan maajoukkueessa 21 ottelua vuosina 1995–1998. Hän edusti Saksaa EM-kilpailujen 1996 lisäksi MM-kilpailuissa vuonna 1998.

Freund edusti seuratasolla Saksan demokraattisen tasavallan Oberligassa Stahl Brandenburgia, Saksan liittotasavallan Bundesliigassa Schalkea, Borussia Dortmundia ja Kaiserslauternia sekä Englannin Valioliigassa Tottenham Hotspuria ja Leicester Cityä. Hän saavutti Borussia Dortmundin riveissä kaksi Saksan-mestaruutta sekä Mestarien liigan ja Intercontinental Cupin voitot.

## Saavutukset pelaajana
*Euroopan-mestaruus 1996
*Saksan-mestaruus 1995, 1996
*Mestarien liiga 1997
*Intercontinental Cup 1997
*Englannin liigacup 1999

## Ura valmentajana
Peliuransa jälkeen Freund on tehnyt uraa valmentajana. Hän aloitti vuonna 2006 Saksan jalkapalloliiton palveluksessa U20-maajoukkueen apulaisvalmentajana ja toimi Afrikan mestaruuskisojen 2008 ajan Berti Vogtsin apuvalmentajana Nigerian maajoukkueessa. 

Heinäkuussa 2009 Freundista tuli Saksan U16-maajoukkueen päävalmentaja.  Freundin johdolla Saksan juniorit voittivat U17-ikäluokan EM-hopeaa 2011 häviämällä loppuottelussa Alankomaille. Lisäksi hän johdatti joukkueensa pronssille U17-MM-kisoissa 2011. 

Heinäkuussa 2012 Freund jätti tehtävänsä Saksan juniorivalmennuksessa ja siirtyi André Villas-Boasin apuvalmentajaksi Tottenham Hotspuriin. 

## Saavutukset valmentajana
* U17 EM-hopeaa: 2011
* U17 MM-pronssia: 2011

## Lähteet
Dead Silence

**Dead Silence** on vuonna 2007 ensi-iltansa saanut yhdysvaltalainen kauhuelokuva. Elokuvan ohjasi James Wan ja käsikirjoitti Leigh Whannell, jotka ovat tunnettuja myös *[[Saw (elokuva)|Saw]]*-elokuvasta. *Dead Silencen* pääosissa esiintyvät Ryan Kwanten, Judith Roberts, Donnie Wahlberg ja Amber Valletta.

## Näyttelijät

## Lähteet

## Aiheesta muualla
* 
*
Verbania

**Verbania** on Verbano-Cusio-Ossolan maakunnan pääkaupunki Italian Piemontessa. Kaupunki sijaitsee Maggiorejärven rannalla.

Verbanian naapurikunnat ovat Arizzano, Baveno, Cambiasca, Cossogno, Ghiffa, Gravellona Toce, Laveno-Mombello, Mergozzo, Miazzina, San Bernardino Verbano, Stresa ja Vignone.

## Nähtävyyksiä
Verbaniassa sijaitseva Villa Taranton puutarha on nähtävyys. Skotlantilaiskapteeni Neil Boyd Mc Eacharn keräsi kasviharvinaisuuksia kaikkialta maailmasta ja loi yhdistelmän brittiläistä ja italialaista puutarhaa suihkulähteineen.

## Lähteet

## Aiheesta muualla
Roolipelimanifesti

**Roolipelimanifesti** on toimittaja Juhana Petterssonin kirja roolipelaamisesta. Teos ilmestyi Liken kustantamana vuonna 2005. 

## Lähteet

## Aiheesta muualla
* Sami Koponen: Roolipelimanifesti. Roolipelit.net 26.1.2006.
* Jussi Ahlroth: Hyvä pelinavaus. Helsingin sanomat 23.7.2005.
Lasisienet

**Lasisienet** (Hexactinellida, myös Hyalospongiae tai Triaxonia) ovat melko harvinaisia, hauraita ja pitkäikäisiä merten sienieläimiä, joiden runko muodostuu lähes puhtaasta silikaatista muodostuneista neulamaisista rakenteista. Rungon halkaisija voi olla jopa metrin mittainen ja niiden pehmytosat muodostuvat jättimäisistä monitumaisista synsytiumeista tai solusitkoksista.

Lasisienet elävät ainoastaan merissä ja pääsääntöisesti syvissä vesissä. Kuvattuja lajeja on 500 ja ne ovat tärkeä osa merien pohjamutien eliöyhteisöjä. Niiden esiintymisalueita tunnetaan ainoastaan neljä: Antarktis, jotkin eteläisen Uuden-Seelannin vuonot, muutama merenalainen luola Välimerellä sekä jotkin Pohjois-Amerikan Tyynenmeren rannikon vuonot ja mantereen reunavedet.

Lasisieniä tunnetaan kahta selvästi toisistaan eroavaa tyyppiä: *Lyssaccine*-lajin runko muodostuu neulasista, jotka pysyvät vain löysästi yhdessä kudoksen avulla, ja *Dictyonine*, jonka runkoneulaset liittyvät tiukasti toisiinsa ja muodostavat lujan rakennustelineiden kaltaisen rakenteen. Näitä kutsutaan myös Hexactinosida-sieniksi.

## Pohjois-Amerikan rannikon lasisieniriutat
Lujin sidoksin rakentuvien lasisienten uskottiin kuolleen kaikkialla sukupuuttoon, kunnes Kanadan länsirannikolla sijaitsevalta Hecaten- ja Kuningatar Charlotten salmien alueelta löydettiin vuonna 1987 neljä lasisienten muodostamaa riuttaa, joiden kokonaispinta-ala on yhteensä noin tuhat neliökilometriä. Riutat sijaitsevat 140–240 metrin syvyydessä ja suurin niistä on 25 metriä korkea. Niiden iäksi on määritelty yli 9&nbsp;000 vuotta ja yksittäisen lasisienen arvellaan elävän pidempään kuin 200 vuotta. Ulkonäöltään lasisienet eivät muistuta tyypillisiä pesusieniä, vaan ne kasvavat lähinnä maljamaisiksi tai suppilomaisiksi. Väriltään ne vaihtelevat kermanvärisistä kirkkaaseen keltaiseen.

Vuonna 2007 tehtiin uusi riuttalöytö, tällä kertaa Washingtonin osavaltion rannikolla, noin 50 kilometriä länteen Grays Harborista. Sieltä löydetyt kolme lajia olivat samat kuin Hecatensalmen riutoissa, mutta tällä kertaa ne olivat pystyneet menestymään suojaisan salmen sijaan talvisin myrskyävällä avomerellä. Nämä riutat ovat pitkiä ja syviä, mutta korkeutta niillä on vain 2–4,5 metriä.  

### Suojelutoimia
Lasisienten hauraat korallirakenteet särkyvät helposti kosketuksesta ja sedimentin lisääntyminen tukahduttaa sienieläimiä. Jos yksittäisen sienen runko särkyy tai se tuhoutuu muuten, uusia sieniä ei voi kasvaa vakauttamaan riutan rakennetta. Hecatensalmen riutat suljettiinkin pohjakalojen troolausalueen ulkopuolelle vuonna 2002. Vuonna 2006 suoja-aluetta laajennettiin ja alueeseen kohdistettiin lisää rajoituksia, mutta kalastus ja alueen muu käyttö vaarantavat edelleen lasisieniyhdyskunnat. Vuonna 2010 Kanadan hallitus julisti alueen erityisen tarkkailun kohteeksi. Sen tavoitteena on liitää alue kansallisten mertensuojelualueiden verkkoon. Se on tarkoitus perustaa vuoteen 2012 mennessä.

## Etelänapamanner
Vuonna 2013 saksalaiset tutkijat raportoivat lasisienten valtaavan nopeasti alueita, jotka paljastuvat Etelämanteren jäämassojen vetäytyessä.

## Lähteet

## Aiheesta muualla
III/JR 50 (jatkosota)

**Jalkaväkirykmentti 50:n III Pataljoona** (III/JR 50) on jatkosotaan kesäkuussa 1941 perustettu Suomen asevoimien pataljoona, joka oli osa 11. divisioonaan kuulunutta Jalkaväkirykmentti 50 :tä

## Perustaminen
Pataljoonan perustamisesta vastasivat Keski-Pohjanmaan sotilasläänin Sisä-Suomen suojeluskuntapiiri. Patalajoona perustettiin Suolahden kansanopistolla lukuun ottamatta esikuntaa ja esikuntakomppaniaa, jotka perustettiin Viitasaaren suojeluskuntatalolla pääosin viitasaarelaisista ja pihtiputaalaisista. Suolahtelaiset muodostivat 7. komppanian, konneveteläiset 8. komppanian ja sumiaislaiset 9. komppanian. Konginkankaan miehistä muodostettiin 3. konekiväärikomppania ja kranaatinheitinjoukkue. 

Puolustusvoimien materiaalitilanne oli jatkosodan alkaessa huomattavasti talvisodan aikaista parempi, mutta siitä huolimatta eivät yksiköt tulleet varustettua kaikin osin määrävahvuuksien mukaisiksi. 

## Taistelut
Pataljoonan sotatie on kuvattu pääosin JR 50 koskevassa osassa

## Komentaja
* Kapteeni J. A. Malkamäki 18. kesäkuuta - 3. heinäkuuta 1941 (siirto)
* Kapteeni Yrjö Saarelainen 3. heinäkuuta 1941 - 6. heinäkuuta 1942 (siirto VI AKE:aan)
* Kapteeni K. J. Lagerlöf 6. huhtikuuta - 4. lokakuuta 1942 (siirto V AK HTK:een)
* Kapteeni A. I. Siivonen 4. - 28. lokakuuta 1942 (kaatui)
* Kapteeni Jukka Malmivaara 19. joulukuuta 1942 - 29. kesäkuuta 1944 (haavoittui)
* majuri H. Väänänen 2. heinäkuuta - 26. syyskuuta 1944 (siirto)
* kapteeni I. Tiainen 26. syyskuuta - 1. marraskuuta 1944 
* Kapteeni O. Metsäpelto 1. marraskuuta 1944 -

## Lähteet
*
*
*
Matka keskiaikaan

**Matka keskiaikaan: Opas live-roolipelaajille** () on ruotsalaisen Hans Källin kirja roolipelaamisesta. Teos ilmestyi suomeksi Otavan kustantamana vuonna 1999. Teosta on mukautettu jonkin verran Suomen oloihin, mutta se keskittyy enemmän keskiaikaharrastukseen liittyvään käsin tekemiseen kuin suomalaistyylisen larppaukseen.

## Lähteet
Ibrahim Fazeel

**Ibrahim Fazeel** (s. 9. lokakuuta 1980 Malé) on malediivilainen jalkapalloilija, pelipaikaltaan keskikenttäpelaaja. Hän edustaa seuratasolla maansa pääsarjassa pelaavaa Victory Maléa. Fazeel on pelannut kotimaansa seurojen lisäksi myös bruneilaisessa DPMM FC:ssä.

Fazeel on pelannut Malediivien maajoukkueessa vuodesta 2000 lähtien. Hän on osallistunut muun muassa vuosien 2002&ndash;2010 MM-kisojen karsintoihin ja tehnyt niissä yhteensä kolme maalia.

## Lähteet
José Emilio Amavisca

**José Emilio Amavisca Gárate** (s. 19. kesäkuuta 1971 Laredo, Kantabria, Espanja) on espanjalainen entinen jalkapalloilija.

Amavisca voitti Espanjan riveissä kultaa Barcelonan olympiaturnauksessa 1992. Hän pelasi vuosina 1994–1997 15 A-maaottelua tehden yhden maalin ja kuului joukkueeseen 1996 EM-kilpailuissa.

Amavisca edusti Real Madridia vuosina 1994–1998. Hän voitti seuran riveissä Espanjan-mestaruuden vuosina 1995 ja 1997 sekä Mestarien liigan ja Intercontinental Cupin vuonna 1998. Amavisca pelasi ammattilaisena vuosina 1989–2004. Hänen muut seuransa pääsarjatasolla olivat Valladolid, Santander, La Coruña ja Espanyol.

Amavisca pelasi yleensä keskikentän laidalla hyökkäävässä roolissa. Hän pystyi pelaamaan myös hyökkääjänä.
Claudio Ramiadamanana

**Claudio Ramiadamanana** (s. 22. elokuuta 1988 Antananarivo) on madagaskarilainen jalkapalloilija, pelipaikaltaan hyökkääjä. Hän edustaa seuratasolla Ranskan Championnat Nationalissa pelaavaa US Orléansia.

Ramiadamanana aloitti uransa Madagaskarin pääsarjassa pelanneessa Académie Ny Antsikassa. Hän siirtyi vuonna 2008 thaimaalaiseen Muangthong Unitediin, jossa hän pelasi vuoden ja oli nostamassa seuran maan pääsarjaan ennen lähtöään Ranskaan. Ramiadamanana pelasi SO Romorantinaisissa, mutta on ollut nykyisessä seurassaan vuodesta 2010 lähtien.

Ramiadamanana on pelannut Madagaskarin maajoukkueessa 12 ottelua ja tehnyt niissä kolme maalia. Hän on osallistunut muun muassa , joissa hän pelasi yhden ottelun Botswanaa vastaan.

## Lähteet
Oreo

**Oreo** on Yhdysvalloista peräisin oleva keksi, jota valmistaa nykyisin Kraft Foodsista eriytynyt Mondelez International. Oreot kehitettiin vuonna 1912. Vuoden 2017 paikkeilla niitä valmistettiin 40 miljardia kappaletta vuodessa 18 eri maassa, mikä teki Oreosta maailman myydyimmän keksin.

Oreota markkinoidaan yli sadassa maassa. Siitä on kehitetty maakohtaisia makuvaihtoehtoja sekä rinnakkaistuotteita, kuten jäätelöitä. Yhdysvalloissa Oreo lanseeraa vuosittain 10–14 kausimakua, jotka pysyvät myynnissä 8–10 viikkoa kukin.

## Suomessa
Suomessa Oreo-keksejä alkoi 2010-luvulla myydä muun muassa Hong Kong -kauppaketju. Pian Oreot tulivat myös ainakin Keskon ja S-ryhmän valikoimiin. Suomessa myytävistä tuotteista Original, Double ja Mint -täytekeksit ovat vegaanisia. Suomessa samankaltaisen keksityypin perinteinen vaihtoehto on Fazerin 1950-luvulta asti valmistama Domino.

## Historiaa
Oreon kehitti National Biscuit Company (nykyinen Nabisco) vuonna 1912 tehtaassaan nykyisellä Chelsean alueella New Yorkin Manhattanilla. Keksitehtaan muistoksi Manhattanin 15. katu 9. avenuen kohdalla on nykyisin nimetty Oreo Wayksi.

Tavaramerkiksi Oreo rekisteröitiin vuonna 1912. Se lanseerattiin jäljittelemään Sunshine Biscuits -yhtiön vuonna 1908 markkinoille tuomaa Hydrox-keksiä.

Oreon tarkka nimi muuttui hieman vuosikymmenien kuluessa. Alun perin nimellä *The Oreo Biscuit* myyty tuote muutettiin vuonna 1921 muotoon *Oreo Sandwich,* ja vuonna 1948 nimeksi tuli *Oreo Creme Sandwich*. Vuonna 1974 nimeksi otettiin *Oreo Chocolate Sandwich Cookie*.

Oreo-keksin 1900-luvun loppupuolen käytössä olleen version, johon sisältyi teksti Nabisco, muotoili vuonna 1952 William A. Turnier. Nykyisen täytteen kehitti Nabiscon päätutkija Sam Porcello. ”Mr. Oreona” tunnetulla Porcellolla oli hallussaan viisi Oreo-kekseihin liittyvää patenttia.

Vuonna 2006 Oreo-keksien transrasva korvattiin kasviöljyllä.

Vuonna 2012 Oreo tuki sosiaalisen median mainonnassaan seksuaalivähemmistöjen Pride-liikettä osana ”Oreo Daily Twists” -kampanjaa, jossa Oreo-keksit ja maito yhdistettiin ajankohtaisiin uutistapahtumiin.

Vuonna 2013 Connecticut Collegen eläinkokeissa Oreo-keksien todettiin aiheuttavan rotissa kokaiinin kaltaista riippuvuutta. Tutkimus sai kuitenkin kritiikkiä tiedeyhteisöltä siitä, ettei riippuvuutta siinä kunnolla erotettu yksinkertaisesta mielihyvän kokemuksesta.

## Lähteet

## Aiheesta muualla

* Oreo-keksit Mondelezin Keksihylly-sivustolla
Daniel Schmid

**Daniel Schmid** (26. joulukuuta 1941 Flims, Graubünden, Sveitsi – 5. elokuuta 2006 Flims, Sveitsi) oli sveitsiläinen ooppera- ja elokuvaohjaaja.

## Lapsuus
Schmid syntyi tapaninpäivänä Flimsissä Sveitsissä vuonna 1941. Perhe asui Schweizerhofin hotellissa, joka kuului hänen suvulleen. Schmid on myöhemmin sanonut, että lapsuus hotelliympäristössä vaikutti myöhemmin hänen elokuviinsa. Hotellin aulassa illuusio ja todellisuus kohtasivat usein, ja Schmidin mukaan hänen elokuvansa sijoittuvat kaikki hämärälle alueelle, maailmojen rajoille.

Scweizerhofin hotelli sijaitsi metsän laidassa noin kolmen kilometrin päässä Flimsin keskustasta. Hänen lapsuutensa oli melko yksinäinen ja vahvojen naishahmojen vaikuttama. Isä kuoli tuberkuloosiin, kun Daniel Schmid oli nelivuotias. Hänen isoisänsä oli viimeiset vuotensa sokea, joten äiti ja isoäiti hoitivat monta vuotta kahdestaan perheyritystä. Schmidilla oli ennen kouluun menoaan hyvin vähän kontakteja muihin lapsiin, ja hänen paras ystävänsä oli mielikuvituspoika.

## Ura
Schmid muutti vuonna 1962 Länsi-Berliiniin opiskelemaan historiaa ja kirjallisuustiedettä. Vuonna 1967 hän aloitti Berliinin elokuva- ja televisioakatemiassa, jonka pääsykokeissa hän tapasi Rainer Werner Fassbinderin, ja heille kehittyi syvä ystävyyssuhde. Fassbinder esitteli Schmidin Werner Schroeterille, ja kolmikko vaikutti merkittävästi toistensa ensimmäisiin elokuviin. Schmidin aloitti televisio-ohjaajana vuonna 1970, ja hänen ensimmäinen teatterielokuva, kokeellinen *[[Heute Nacht oder nie]]* valmistui vuonna 1972. Se vanhan linnan isännästä ja palvelijasta, jotka vaihtoivat päiväksi osiaan.

Schmidin seuraavat elokuvat *[[La Paloma (elokuva)|La Paloma]]* (1974), *[[Schatten der Engel]]* (1976) ja *[[Violenta]]* (1978) varmistivat hänelle esteetikon maineen. Hän erottui selvästi muista sveitsiläisistä ohjaajista, joita kiinnosti lähinnä realismi ja naturalismi. Schmidin elokuvissa oli puolestaan satumaisia elementtejä. 1980-luvulla Schmid ohjasi viisi elokuvaa, ja niistä kaksi oli dokumentteja. Vuonna 1992 valmistui *[[Muistojen hotelli]]*, joka kertoi miehestä, joka palasi muistelemaan hylättyyn hotelliin, jossa vietti lapsuutensa.

Elokuvien lisäksi Schmid ohjasi oopperatuotantoja Geneven Grand Théâtreen ja Zürichin oopperaan.

Schmid kuoli syöpään kotikylässään Flimsissa elokuussa 2006.

## Lähteet

## Aiheesta muualla
*Schmidin kotisivut
*
*
The Mill Sessions

***The Mill Sessions*** oli suomalainen televisiosarja, jossa tunnetut artistit tulevat The Mill Studioon soittamaan sitä musiikkia, mikä merkitsee heille eniten. Sarja näkyy Elisa Viihde -palvelun kautta IPTV-verkossa ja The Voice -televisiokanavan kautta. Mukana olleita artisteja olivat muun muassa Laura Närhi ja orkesteri Jazzminister Abbey. Ohjelman ensimmäinen kausi kuvattiin Vaasassa huhtikuussa 2011.

## Aiheesta muualla
* The Mill Sessionsin verkkosivut
Jean-Sebastien Bax

**Jean-Sebastien Bax** (s. 5. lokakuuta 1972 Marseille) on mauritiuslais-ranskalainen entinen jalkapalloilija, pelipaikaltaan keskikenttäpelaaja. 

Bax pelasi seuratasolla vuosina 1994&ndash;1997 mauritiuslaisessa Fire Brigade SC:ssä, jonka jälkeen hän edusti kaksi vuotta réunionilaista AS Marsouinsia. Hän pelasi uransa viimeiset kahdeksan vuotta Kapkaupungin Santoksessa, jonka riveissä hän voitti Premier Soccer Leaguen kaudella 2001&ndash;2002.

Bax pelasi Mauritiuksen maajoukkueessa 16 ottelua ja teki niissä kaksi maalia. Hän pelasi muun muassa vuosien 2002 ja 2006 MM-kisojen karsinnoissa ja teki maalin Egyptiä vastaan vuoden 2002 kisojen karsinnoissa.

## Lähteet
Kobayakawa Hideaki

**Kobayakawa Hideaki** (, 1577 – 1. joulukuuta 1602) oli japanilainen daimio, joka eli Azuchi-Momoyama-kaudella. Hideaki oli Toyotomi Hideyoshin langon Kinoshita Iesadan viides poika, jonka Kobayakawa Takakage adoptoi sukuunsa.

Hideyoshi nimitti Kobayakawan yhdeksi toisen Korean sotaretken komentajista Kuroda Kanbein alaisuuteen. Sotaretken aikana Kobayakawa ei tullut toimeen joukkojen valvojana toimineen Ishida Mitsunarin kanssa, sillä Ishida kanteli Hideakin kyvyttömyydestä Hideoyoshille. Ilmeisesti tämän johdosta Hideyoshi siirsi Kobayakawan läänityksen Kyūshūsta vähempituottoiseen Echizeniin. Ennen kuolemaansa Hideyoshi kuitenkin peruutti muutoksen ja salli Kobayakawan muuttaa takaisin.

Pian Hideyoshin kuoltua sijaishallitsijoiden neuvostossa toimineet Tokugawa Ieyasu ja Ishida Mitsunari jakaantuivat kahteen vastakkaiseen leiriin. Kartuttaakseen joukkojansa Ishida tarjosi Kobayakawalle kahta lääniä Osakan ympäriltä sekä kampakun paikkaa, mikäli tämä liittyisi hänen kannattajiinsa. Kobayakawa kysyi neuvoa Hideyoshin leskeltä Neneltä, joka kuitenkin kehotti tätä liittymään Tokugawaan. Mitsunari ei hyväksynyt päätöstä, sillä Hideakin lähes 16 000 sotilaan armeija olisi merkittävä tekijä sodassa, ja suostutteli Kobayakawan liittymään riveihinsä. Vaikka Kobayakawa lupasi antaa tukensa Mitsunarille, hän kävi salaa keskustelua myös Tokugawan kanssa.

Sekigaharan taistelussa Kobayakawan joukot sijoittuivat Masuo-vuorelle Ōtani Yoshitsugun joukkojen yläpuolelle ja ne muodostivat Mitsunarin armeijan oikean siiven. Kun Mitsunari komensi Hideakin etenemään, tämä ei suostunut ja pysyi paikallaan vielä Konishi Yukinagan ja Ōtani kehotuksista huolimatta. Tämän seurauksena Ōtani alkoi epäillä Hideakin uskollisuutta ja käänsi varmuuden vuoksi osan joukoistaan vastaamaan mahdolliseen hyökkäykseen selustasta. Myös Tokugawa oli epävarma Hideakin lopullisesta päätöksestä ja lähetti joukkojaan ampumaan Kobayakawaa kohti muistutuksena tilanteen vakavuudesta. Tämän seurauksena Kobayakawa teki päätöksen ja komensi joukkonsa hyökkäämään Ōtania vastaan. Taistelusta tuli verinen molemmille osapuolille, mutta tilanne ratkesi viimein kun Mitsunarin puolella taistellut Wakisaka Yasuharu loikkasi Ieyasun puolelle ja auttoi Hideakia tuhoamaan Ōtanin joukot.

Taistelun jälkeen Tokygawa lähetti Kobayakawan jahtaamaan pakenevia vihollisiaan, ja tämä päihitti Ishida Masatsugun Sawayaman piirityksessä. Muutamaa vuotta myöhemmin Kobayakawa ilmeisesti tuli hulluksi ja kuoli ilman perillistä. Tämän myötä Kobayakawan klaani hajosi ja sen läänitykset annettiin Ikedan klaanille.

## Lähteet
*
*

### Viitteet
Armand Forchério

**Armand Forchério** (s. 1. maaliskuuta 1941) on monacolainen entinen jalkapalloilija ja -valmentaja. Hän pelasi puolustajana.

Forchério pelasi AS Monacossa vuosina 1961&ndash;1972 ja oli mm. voittamassa vuoden 1963 Ranskan cupin ja Ligue 1:en. Hän edusti viimeisen pelivuotensa AC Arlesia ja valmensi sitä seuraavalla kaudella. Forchério valmensi myös AS Monacoa vuosina 1975&ndash;1977.

## Lähteet
Ristin Tuki

**Ristin Tuki ry** on suomalaisen kristillisen Taivas TV7 -televisiokanavan taustalla toimiva yhdistys. Ristin Tuki toimii lahjoitusvarojen koordinoijana, julkaisee TV7 uutiset -lehteä ja tuottaa ohjelmia näytettäväksi TV7:ssä. Noin 70 prosenttia kanavan tuloista on lahjoitusvaroja, joita kanavan tukiyhdistys Ristin Tuki ry kerää. Yhdistys on perustettu vuonna 1986, sen kotipaikka on Espoo ja rek.nro 146.323.

Suomessa tuotettavan ohjelman lisäksi yhdistys kustantaa TV7:n Jerusalemin toiminnan. Ristin Tuki ry:llä on myös taloudellinen vastuu Viron TV7:n toiminnasta.

## Lähteet

## Aiheesta muualla
*Ristin Tuki
Alain Cavalier

**Alain Cavalier** (s. 14. syyskuuta 1931 Vendôme, Ranska) on ranskalainen elokuvaohjaaja.

Cavalier aloitti Édouard Molinaron ja Louis Mallen apulaisena, ja hänen ensimmäinen oma ohjauksensa oli lyhytelokuva *L’américain* vuodelta 1958. Cavalier’n ensimmäinen kokopitkä elokuva oli vuoden 1962 *[[Taistelu saarella]]*. Hänen tunnetuin elokuvansa lienee vuoden 1968 *[[Levoton sydän (vuoden 1968 elokuva)|Levoton sydän]]*, jonka pääosassa esiintyi Catherine Deneuve.

Cavalier’n ensimmäiset elokuvat olivat poliittisia jännityselokuvia, mutta myöhemmin urallaan hän siirtyi filosofisiin teoksiin, joita ovat 1980-luvulla valmistuneet *[[Un étrange voyage]]* (1981) ja *[[Thérèse (elokuva)|Thérèse]]* (1986). *Thérèse* palkittiin Ranskassa parhaan elokuvan César-palkinnolla, ja Cavalier sai siitä parhaan ohjaajan Césarin.

Cavalierin elokuva *[[Pater]]* kilpaili Cannesin vuoden 2011 elokuvajuhlien pääkilpailusarjassa.

## Filmografia
**L'américain* (1958) (lyhytelokuva)
**[[Taistelu saarella]]* (*Le combat dans l'île*, 1962)
**[[L'insoumis]]* (1964)
**[[Keskiyön kaappaus]]* (*Mise à sac*, 1967)
**[[Levoton sydän (vuoden 1968 elokuva)|Levoton sydän]]* (*La chamade*, 1968)
**[[Le plein de super]]* (1976)
**[[Martin et Léa]]* (1979)
**[[Ce répondeur ne prend pas de messages]]* (1979)
**[[Un étrange voyage]]* (1981)
**[[Thérèse (elokuva)|Thérèse]]* (1986)
**La dame des lavabos* (1988) (lyhytdokumentti)
**[[Libera me]]* (1993)
**[[La rencontre]]* (1996)
**[[Vies]]* (2000) (dokumentti)
**[[René (elokuva)|René]]* (2002)
**[[Le filmeur]]* (2005)
**Lieux saints* (2007) (lyhytdokumentti)
**[[Irène (elokuva)|Irène]]* (2009)
**[[Pater]]* (2011)

## Lähteet

## Aiheesta muualla
*
*
NGC 3109

**NGC 3109** on epäsäännöllinen- tai spiraaligalaksi, joka kuuluu paikalliseen ryhmään. Se sijaitsee  päässä Maasta, Vesikäärmeen tähdistössä. Galaksi on yksi Paikallisen ryhmän suurimmista, ja sen uskotaan olevan vuorovaikutuksessa Ilmapumpun kääpiögalaksin kanssa. Galaksin löysi John Herschel 24. maaliskuuta 1835 Etelä-Afrikassa.

Tutkimalla galaksin punaisia jättiläisiä on havaittu, että sillä on poikkeuksellisen alhainen metallipitoisuus kuten Pienellä Magellanin pilvellä. Galaksin status on epävarma, ja teoriat vaihtelevat epäsäännöllisen galaksin ja pienen spiraaligalaksin välillä. Mikäli NGC 3109 on spiraaligalaksi, se on pienin Paikallisen ryhmän spiraaligalakseista.

## Lähteet
*IUPAC Database
*Irregular Galaxy NGC 3109

### Viitteet
Missionuoret

**Youth With A Mission** (, lyh. **YWAM**) on kansainvälinen kirkollisesti sitoutumaton yhteiskristillinen lähetys- ja koulutusjärjestö, joka perustettiin vuonna 1960 Loren Cunninghamin ja Darlene Cunninghamin toimesta. Järjestön ydintehtävä on "tuntea Jumala ja tehdä Hänet tunnetuksi".

### Koulutus
YWAM ylläpitää omaa University of the Nations -yliopistoa, joka perustettiin vuonna 1978. Yliopisto tarjoaa yli 125 kurssia ja seminaaria muun muassa median, teknologian, kielitieteiden, lääketieteen ja kristillisen palvelutyön aloilta. Merkittävä koulutuksen muoto on *Discipleship Training School* (DTS), joka yhdistää opetusta, oppisopimuskoulutusta ja käytännön työtä.

### Evankeliointi
YWAM tekee yhteistyötä paikallisten seurakuntien kanssa ja perustaa uusia seurakuntia alueille, joissa niitä ei vielä ole. Tavoitteena on tavoittaa erilaisia ihmisryhmiä ja levittää kristillistä sanomaa.

### Avustustyö
YWAM tukee muun muassa katulapsia Etelä-Amerikassa, toimittaa tarvikkeita pakolaisille Afrikassa ja Aasiassa sekä auttaa huumevieroituksessa Pohjois-Amerikassa ja Euroopassa.

### King's Kids
YWAM:n King's Kids -toiminta keskittyy lapsiin ja varhaisnuoriin, ja siihen osallistuu kymmeniätuhansia nuoria maailmanlaajuisesti.

## Toiminta maailmalla
### Suomessa

YWAMin toiminta alkoi Suomessa vuonna 1972 Münchenin olympialaisten yhteydessä järjestetyn aktion myötä, ja se rekisteröitiin virallisesti vuonna 1977 nimellä Lähetysnuoret. Vuonna 1994 nimi muutettiin Missionuoret – Youth With A Mission Finland ry:ksi. Järjestö on Suomen Evankelisen Allianssin jäsen. YWAM Finland on Suomen Evankelisen Allianssin jäsenyhteisö.

Missionuorten toiminta keskittyy erityisesti nuoriso- ja lähetystyöhön, ja sen tunnetuin toimintamuoto on King's Kids, joka tavoittaa vuosittain noin tuhat lasta eri puolilla Suomea. 2000-luvulla toiminta on laajentunut, ja nykyään järjestöllä on toimintaa muun muassa Siilinjärvellä, Helsingissä, Perheniemessä, Rovaniemellä ja Evijärvellä.

### Ruotsissa
YWAM tunnetaan Ruotsissa nimellä *Ungdom med Uppgift*. Ruotsiin liike saapui vuonna 1976, ja neljä vuotta myöhemmin se osti *Restenässkolanin* Ljungskilen lähellä, joka toimi strategisena keskuksena ja jota kutsutaan maailmanlähetyksen keskukseksi. Myös Jörnessä ja Laxåssa on ollut pienempiä kouluja.

## Lähteet

## Aiheesta muualla
* YWAM Kansainväliset verkkosivut
* YWAM Finlandin verkkosivut
Samuel Olivas

**Samuel Olivas** (s. 24. joulukuuta 1974) on nicaragualainen entinen jalkapalloilija, joka pelasi keskikenttäpelaajana. Hän edusti koko uransa Nicaraguan pääsarjassa pelannutta Real Estelía. Olivas pelasi maajoukkueessa kolme ottelua, vuonna 2000 karsinnoissa MM-kisoihin 2002.

## Lähteet
Hari Khadka

**Hari Khadka** (; s. 11. maaliskuuta 1976 Kathmandu) on nepalilainen entinen jalkapalloilija, joka pelasi hyökkääjänä. Hän edusti seuratasolla muun muassa meksikolaista CF Atlantea. Khadka pelasi Nepalin maajoukkueessa 20 ottelua ja teki niissä kolme maalia. Hän osallistui muun muassa vuoden 2002 MM-kisojen karsintoihin, joissa hän onnistui maalinteossa kahdesti.

## Lähteet
Colin McKay

**Colin McKay** (s. 29. elokuuta 1975, Saskatchewan, Kanada) on ammattirullalautailija North Vancouverista, Brittiläisestä Kolumbiasta, Kanadasta. Hänen sponsorinaan toimii Plan B Skateboards.

## Lähteet
Shashi Kapoor

**Balbir Raj Kapoor** (; 18. maaliskuuta 1938  Kalkutta – 4. joulukuuta 2017 Mumbai), taiteilijanimeltään **Shashi Kapoor** () oli intialainen elokuvanäyttelijä, -tuottaja ja -ohjaaja. Hän näytteli monissa hindinkielisissä elokuvissa ja muutamissa englanninkielisissä elokuvissa. Hän kuului Kapoorin näyttelijäsukuun. Hän oli Prithviraj Kapoorin poika, Raj Kapoorin ja Shammi Kapoorin veli, Jennifer Kendalin leski sekä Karan Kapoorin, Kunal Kapoorin ja Sanjana Kapoorin isä.

Intian valtio myönsi Kapoorille Padma Bhushan -palkinnon vuonna 2011.

## Valikoitu filmografia
* *[[Katkera rakkaus]]* (*Awara*, 1951)
* *[[Shakespeare wallah – kaihoisa romanssi]]* (*Shakespeare Wallah*, 1965)
* *[[Jab Jab Phool Khile]]* (1965)
* *[[Bombay Talkie]]* (1970)
* *[[Siddhartha (elokuva)|Siddhartha]]* (1972)
* *[[Deewaar]]* (1975)
* *[[Kabhi Kabhie]]* (1976)
* *[[Junoon (vuoden 1978 elokuva)|Junoon]]* (1978)
* *[[Kaala Patthar]]* (1979)
* *[[Shaan (elokuva)|Shaan]]* (1980)
* *[[Silsila (elokuva)|Silsila]]* (1981)
* *[[Kuumuus ja kiihko]]* (*Heat and Dust*, 1983)
* *[[New Delhi Times]]* (1986)
* *[[Sammyn ja Rosien naimapuuhat]]* (*Sammy and Rosie Get Laid*, 1987)
* *[[Harhautus (vuoden 1988 elokuva)|Harhautus]]* (*The Deceivers*, 1988)
* *[[In Custody (elokuva)|In Custody]]* (1993)
* *[[Jinnah (elokuva)|Jinnah]]* (1998)

## Palkinnot
* National Film Awards
** 1979: Paras hindinkielinen elokuva – *[[Junoon (vuoden 1978 elokuva)|Junoon]]*
** 1986: Paras miespääosa – *[[New Delhi Times]]*
** 1994: Erityispalkinto raadilta – *[[In Custody (elokuva)|In Custody]]*

* Filmfare Awards
** 1976: Paras miessivuosa – *[[Deewaar]]*
** 1980: Paras elokuva – *[[Junoon (vuoden 1978 elokuva)|Junoon]]*
** 1982: Paras elokuva – *[[Kalyug (vuoden 1981 elokuva)|Kalyug]]*
** 2010: Elämäntyöpalkinto

* Bengal Film Journalists’ Association Awards
** 1965: Paras miespääosa – *[[Jab Jab Phool Khile]]*
** 1988: Paras miespääosa – *[[New Delhi Times]]*

* Muut palkinnot
** 2011: Padma Bhushan
** 2014: Dadasaheb Phalke Award

## Lähteet

## Aiheesta muualla

* 
* 
*
Montako minua on?

**Montako minua on? Matkoja filosofiaan** () on Richard David Prechtin vuonna 2007 ilmestynyt kirja filosofiasta. Kirjan luvut on järjestetty filosofi Immanuel Kantin esittämien kysymysten mukaan.

## Luvut

**Mitä minä voin tietää?**

* Mitä minä voin tietää? – Mikä on totuus? – Mistä me tulemme? – Kuinka aivot toimivat? – Mistä tiedän, kuka olen? – Kuka on ”minä”? – Mitä tunteet ovat? – Mikä minun alitajuntani on? Mikä muisti on? – Mitä kieli on?

**Miten minun tulee toimia?** 

Tarvitsemmeko muita ihmisiä? – Miksi me autamme muita? – Miksi minun kuuluu olla hyvä? – Voinko haluta, mitä haluan? – Onko aivoissa moraalia? – Kannattaako minun olla hyvä? – Onko moraali synnynnäistä? – Saako ihmistä tappaa? – Onko abortti moraalinen teko? – Onko kuolinapu sallittu? – Saako eläimiä syödä? – Kuinka suhtautua ihmisapinoihin? – Miksi luontoa pitää suojella? – Saako ihmisiä kopioida? – Mihin lisääntymislääketiede johtaa? – Mitä aivotutkimus saa tehdä?

**Mitä minä saan toivoa?** 

Onko Jumala olemassa? – Löytyykö luonnosta järkeä? – Mitä on rakkaus? – Mitä on vapaus? – Tarvitsemmeko me omaisuutta? – Mikä on oikeudenmukaista? – Mitä on onnellinen elämä? – Voiko onnellisuuteen oppia? – Onko elämällä jokin tarkoitus?

## Lähteet

## Aiheesta muualla
* 
* Pauli Vesakas: Montako minua on?  Savon sanomat 18.8.2009.
Yleisurheilun alle 20-vuotiaiden Euroopan-mestaruuskilpailut

**Yleisurheilun alle 20-vuotiaiden Euroopan-mestaruuskilpailut** ovat Euroopan yleisurheiluliiton järjestämät yleisurheilukilpailut. Kilpailuihin osallistuvien kilpailijoiden pitää täyttää vähintään 16 ja korkeintaan 19 vuotta kyseisen kalenterivuoden aikana. Ensimmäiset alle 20-vuotiaiden Euroopan-mestaruuskilpailut järjestettiin vuonna 1970 ja toiset kolme vuotta myöhemmin. Toisen kerran jälkeen niitä on järjestetty kahden vuoden välein.

## Kilpailupaikat

# 1970: Pariisi
# 1973: Duisburg
# 1975: Ateena
# 1977: Donetsk
# 1979: Bydgoszcz
# 1981: Utrecht
# 1983: Schwechat
# 1985: Cottbus
# 1987: Birmingham
# 1989: Varaždin
# 1991: Thessaloniki
# 1993: San Sebastián
# 1995: Nyíregyháza
# 1997: Ljubljana
# 1999: Riika
# 2001: Grosseto
# 2003: Tampere
# 2005: Kaunas
# 2007: Hengelo
# 2009: Novi Sad
# 2011: Tallinna
# 2013: Rieti
# 2015: Eskilstuna
# 2017: Grosseto
# 2019: Borås
# 2021: Tallinna
# 2023: Jerusalem
# 2025: Tampere
# 2027: Bydgoszcz

## Lähteet
* European Junior Championships (Men) 
* European Junior Championships (Women) 
* European Athletics U20 Championships european-athletics.com 

### Viitteet
Download to Donate

**Download to Donate** on Linkin Park -yhtyeen vuonna 2005 perustaman, luonnonkatastrofien uhreja auttavan Music for Relief -hyväntekeväisyysjärjestön projekti. Toistaiseksi projekti on julkaissut kolme kokoelma-albumia: kaksi tukeakseen vuonna 2010 tapahtuneen Haitin maanjäristyksen uhreja sekä yhden tukeakseen vuonna 2011 tapahtuneen Sendain maanjäristyksen ja tsunamin uhreja. Useat artistit ovat tehneet kappaleita kokoelma-albumeita varten, ja ihmisiä on kannustettu lataamaan musiikkia tukeakseen katastrofien uhreja.

## ''Download to Donate for Haiti''

**Download to Donate for Haiti** on Music for Reliefin kokoelma-albumi, jota on tehty yhteistyössä United Nations Foundationin, Habitat for Humanityn sekä Dave Matthews Bandin BAMA Worksin kanssa. Kokoelma-albumin avulla on kerätty yhteensä 270 000 dollaria 115 000 latauksesta.

### Kappalelista

## ''Download to Donate for Haiti V2.0''
*Download to Donate for Haitin* päivitetty versio, *Download to Donate for Haiti V2.0* julkaistiin 11. tammikuuta 2011.

## ''Download to Donate: Tsunami Relief''

**Download to Donate: Tsunami Relief** (joskus myös nimellä **Download to Donate for Japan**) on Music For Relief -järjestön kokoelma-albumi, jonka tuotot menevät Pelastakaa Lapset -järjestön kautta Sendain maanjäristyksen ja tsunamin uhreille. Se julkaistiin 22. maaliskuuta 2011.

### Kappalelista

## Lähteet

## Aiheesta muualla
* Music for Relief 
* Download to Donate 
* Download to Donate: Tsunami Relief
Babe I’m Gonna Leave You

"**Babe I'm Gonna Leave You**" on folk-kappale, jonka on kirjoittanut Anne Bredon (sittemmin Anne Johannson) 1950-luvun loppupuolella. Sen nauhoitti Joan Baez ja se julkaistiin hänen vuoden 1962 albumillaan *[[Joan Baez in Concert|Joan Baez in Concert, Part 1]]*. Kappaleen on nauhoittanut myös englantilainen rock-yhtye Led Zeppelin, joka julkaisi sen vuoden 1969 nimikkoalbumillaan *[[Led Zeppelin (albumi)|Led Zeppelin]]*.

## Cover-versiot
* 1971: Pyg
* 1996: Great White
* 1998: Chapter Eleven 
* 2000: useat artistit
* 2000: Paul Oakenfold
* 2001: Richard DeVinck
* 2002: Cactus Jack
* 2002: Doro 
* 2002: Thomas Fuchs
* 2004: Hampton String Quartet
* 2005: Hal Lindes
* 2006: Michael Armstrong
* 2007: Vanilla Fudge
* 2007: Carl Kennedy ja Dirty South
* 2008: Tony Franklin
* 2008: Joe Lynn Turner 
* 2009: P!nk
* 2010: HIM
## Lähteet
Pinja Hanski

**Pinja Hanski** (nyk. Pinja Rautio, s. 1974) on suomalainen laulaja. Hänen veljensä on näyttelijä Janus Hanski ja sisko laulaja Anna Hanski. Hän on laulaja Seppo Hanskin tytär ja näyttelijä Pehr-Olof Sirénin lapsenlapsi.

1990-luvun lopussa hän keikkaili ja levytti Ville Witkan kanssa duona Ville ja Pinja.

Hanski on seurustellut Hjallis Harkimon kanssa.

## Albumit
* Haamumaili 2002
* Ville ja Pinja 1998 (osana duoa Ville ja Pinja)

## Singlet ja EP:t
* Olet lehdetön puu 2002
* Tänään tuntuu hyvältä 2001
* Tavallinen onni / Viimeistä päivää 1999 (osana duoa Ville ja Pinja)

## Kokoelma
* Joulun tähdet 2002

## Filmografia

## Lähteet
Grays Harbor

**Grays Harbor** on estuaari, joka sijaitsee Washingtonin osavaltiossa Tyynenmeren rannikolla 72 kilometriä Columbiajoesta pohjoiseen. Lahti on veden alle vajonnut jokilaakso, joka muodostui viime jääkaudella, kun merivesi nousi Chehalisinlahteen. 

Lahti on 27 kilometriä pitkä ja 19 kilometriä leveä. Chehalisjoki laskee sen itäpäähän, jossa joen rannalla sijaitsee Aberdeenin kaupunki, ja joen pohjoisrannalla tätä hiukan pienempi Hoquiam välittömästi luoteeseen ja lahden rannalle levittyen. Chehalisin lisäksi Grays Harboriin laskee useita muita pienempiä jokia ja puroja, kuten Hoquiam ja Humptulips.  

Grays Harborin erottaa merestä matalien niemien muodostama portti, joka on vain noin kolme kilometriä leveä. Molemmat niemet ovat asuttuja: pohjoisella niemellä sijaitsee Ocean Shores, eteläisellä niemellä Westport. Lahden alkuperäinen nimi oli Bullfinch Harbor, mutta se nimettiin myöhemmin löytäjänsä, kapteeni Robert Grayn mukaan. Tämä löysi lahden vuonna 1792 ja purjehti sinne osana pitkin rannikkoa suuntautuneita turkismyyntiretkiään. 

Alueen piirihallinto perustettiin vuonna 1854, mutta laajamittainen seudun puuteollisuuden, lähinnä sahateollisuuden, viitoittama asuttaminen alkoi 1870-luvulla. Kun Yhdysvaltain itäosien metsävarat olivat ehtyneet, monet aikaisemmin idässä ja pohjoisvaltiossa työtään tehneet lokarit () muuttivat Grays Harborin alueelle. Sinne heitä tuli myös Euroopasta, erityisesti Ruotsista ja Suomesta.

Vuonna 1988 Hoquiamin läheisyyteen perustettiin 6,2 neliökilometrin suuruinen luonnonsuojelualue, jonka runsas lajisto asuu vuorovesialueen mutatasangoilla ja suolasoilla.

## Lähteet

## Aiheesta muualla

*Topographic map
All Together Now

**All Together Now** on englantilaisen rockyhtye Argentin kolmas albumi. Se äänitettiin Abbey Road -studiolla Lontoossa 1971. Levy julkaistiin heinäkuussa 1972. 

Albumi oli yhtyeen suurin kaupallinen menestys. Se nousi Britannian albumilistan sijalle 13, ja pysyi listalla yhteensä 8 viikkoa. Yhdysvalloissakin levy myi hyvin. Albumin singlehittejä olivat ”Hold Your Head Up” (UK ja USA nro 5) sekä  ”Tragedy” ja ”He’s a Dynamo”.

1997 julkaistulla CD-versiolla löytyy yhteensä seitsemän bonuskappaletta, muun muassa Russ Ballardin sävellys ”God Gave Rock and Roll to You”.   

## Kappaleet
### A-puoli
#
#
#
#

### B-puoli
#
#
#

## Kokoonpano
* Rod Argent – koskettimet, laulu
* Russ Ballard – kitarat, piano (kappale 3), laulu
* Jim Rodford – basso, kitara, laulu
* Robert Henrit – rummut, lyömäsoittimet

## Arvostelut
* AllMusic: 

## Lähteet
Yleisurheilun alle 20-vuotiaiden Euroopan-mestaruuskilpailut 1970

Vuoden **[[1970]] [[yleisurheilun alle 20-vuotiaiden Euroopan-mestaruuskilpailut]]** käytiin Pariisissa, Ranskassa.

## Mitalistit
### Miehet

### Naiset

## Lähteet
* European Junior Championships (Men) 
* European Junior Championships (Women)
Ouwo Moussa Maazou

**Ouwo Moussa Maazou** (s. 25. elokuuta 1988 Niamey) on nigeriläinen jalkapalloilija, pelipaikaltaan hyökkääjä. Hän edustaa Tunisian pääsarjassa ES Sahelia.

## Seurajoukkueura
Maazou aloitti uransa nigeriläisessä Sahel SC:ssä. Vuonna 2007 hän siirtyi Belgian liigassa pelanneeseen KSC Lokereniin. Maazou oli seurassa kaksi vuotta, kunnes lähti venäläiseen TsSKA Moskovaan. Hän on pelannut moskovalaisjoukkueessa 15 ottelua ja ollut seurasta lainalla sekä AS Monacossa että FC Girondins de Bordeaux'ssa. Maazou oli mukana voittamassa Venäjän cupia vuonna 2009.

Heinäkuussa 2012 Maazou allekirjoitti kolmen vuoden sopimuksen ES Sahelin kanssa.

## Maajoukkueura
Maazou on pelannut Nigerin maajoukkueessa vuodesta 2008 lähtien. Hän on edustanut joukkueessa muun muassa , joissa hän pelasi viisi ottelua. Maazou on tehnyt maajoukkueessa yhden maalin, voittomaalin Egyptiä vastaan karsinnoissa Afrikan-mestaruuskilpailuihin 2012.

## Lähteet
Bershka

**Bershka** on espanjalaisen Inditex-yhtiön omistama nuorille suunnattua muotia myyvä myymäläketju. Sillä on 675 liikettä 48 maassa. Suomessa sillä ei ole toimintaa; lähimmät liikkeet ovat Virossa. Bershka perustettiin huhtikuussa 1998.

## Aiheesta muualla
*Bershka.com
Shimazu Yoshihiro

**Shimazu Yoshihiro** (, 21. elokuuta 1535 – 30. elokuuta 1619) oli japanilainen daimio, joka kuului Shimazu-klaaniin. Hän oli Shimazu Takahisan poika ja Shimazu Yoshihisan pikkuveli.

Yoshihiro oli kyvykäs kenraali, ja osallistui usein veljensä kampanjoihin. Vuonna 1572 hän johti joukkonsa voittoon taistelussa Itō Yoshisuken lukumäärältään suurempaa armeijaa vastaan. Tämän jälkeen hän toimi laajasti Kyūshūn yhdistämiseksi, kunnes lopulta joutui alistumaan Toyotomi Hideyoshin palvelukseen vuonna 1587. Tämän alaisuudessa Yoshihiro nimitettiin daimioksi, ja hänet lähetettiin osallistumaan Hideyoshin Korean kampanjaan.

Pian Hideyoshin kuoltua sijaishallitsijoiden neuvosto jakautui kahteen leiriin Tokugawa Ieyasun ja Ishida Mitsunarin johdolla. Yoshihiro liittoutui Mitsunarin kanssa, mutta ei tullut tämän kanssa toimeen, eikä tuntenut saavansa ääntään kuuluviin päätöksenteossa. Ieyasun ja Mitsunarin kohdatessa Sekigaharan taistelussa vuonna 1600, Yoshihiron ja Mitsunarin välit olivat hyvin tulehtuneet. Yoshihiro raivostui jopa kun Mitsunarin lähettiläs saapui käskemään häntä taisteluun nousematta ensin ratsailta, ja Mitsunarin täytyi tulla henkilökohtaisesti pahoittelemaan tapahtunutta. Tästä huolimatta Yoshihiro ei suostunut hyökkäämään, mikä pahensi entisestään Mitsunarin tilannetta. Lopulta toinen Mitsunarin liittolaisista Kobayakawa Hideaki liittyi Tokugawaan, ja hyökkäsi Ōtani Yoshitsugun selustaan.

Taistelun päätteeksi Yoshihiro joutui Tokugawan sotilaiden piirittämäksi, mutta ei suostunut antautumaan. Hän kokosi joukkonsa ja murtautui väkisin Tokugawan linjojen läpi pakoon. Tämän seurauksena suuri osa Yoshihiron joukoista menehtyi, mutta he onnistuivat samalla haavoittamaan Tokugawan tärkeää kenraalia, Ii Naomasaa, jonka uskotaan kuolleen tämän johdosta kaksi vuotta myöhemmin. Taistelusta paettuaan Shimazu palasi laivoilla takaisin Satsumaan.

Yoshihiron onnistui sopia välinsä Tokugawan kanssa, joka antoi Yoshihiron pojan Shimazu Tadatsunen seurata isäänsä klaanin johtajana. Loppuelämänsä Yoshihiro vietti Sakurajimassa kouluttaen nuorempia sukupolvia.

## Lähteet
*
Merikarvianjoki

**Merikarvianjoki** () on runsaskoskinen joki Siikaisten ja Merikarvian kunnissa Satakunnassa. Joki saa alkunsa Isojärvestä Siikaisissa ja jatkuu Merikarvian alueella, jossa se laskee mereen Merikarvian keskustan luona. Joen pituus on 27 kilometriä, pudotuskorkeutta mereen on 35 metriä, ja keskivirtaama on noin 15 m³/s. Vaelluskaloilla on merestä vapaa nousuyhteys koko joen matkalle. Merikarvianjoki on Etelä-Suomen suosituimpia kalastuskohteita. 

Joen varrella sen keskijuoksulla sijaitsee Merikarvian Lankosken kylä, jossa on aiemmin toiminut Lankosken paperitehdas. Joen suulla sijaitsee Merikarvian kirkonkylä, joka muodostuu Alakylän ja Ylikylän kylistä.

## Vesistösuhteet
Joki on osa Karvianjoen vesistöä ja tärkein sen kolmesta lasku-uomasta. Karvianjoen vesistön kaksi muuta lasku-uomaa ovat Noormarkun Inhottujärvestä Porissa alkunsa saava Noormarkunjoki eli Eteläjoki ja Noormarkun Poosjärvestä alkunsa saava Pohjajoki, jotka molemmat laskevat mereen Ahlaisissa Porissa. Merikarvianjokeen laskee pohjoisesta Merikarvian Lauttijärven ja Tuorilan kylien suunnasta Tuorijoki.
## Aiheesta muualla
* Merikarvianjoen kotisivut
* 
*
Joe E. Brown

**Joe E. Brown** (28. heinäkuuta 1891 Holgate, Ohio – 6. heinäkuuta 1973 Los Angeles, Kalifornia) oli yhdysvaltalainen näyttelijä ja koomikko. Hän aloitti esiintyjänuransa sirkuksessa kymmenvuotiaana ja siirtyi myöhemmin vaudeville-esiintyjäksi. Vuonna 1920 hän eteni Broadwaylle. Ensimmäisen kerran hän näytteli elokuvissa vuonna 1928 ja seuraavana vuonna hän solmi sopimuksen Warner Bros -elokuvastudion kanssa. Brownin Warnerille tekemien elokuvien joukkoon kuuluu muun muassa vuonna 1935 valmistunut *[[Kesäyön unelma (vuoden 1935 elokuva)|Kesäyön unelma]]*. Sopimus Warnerin kanssa päättyi 1936, jonka jälkeen Brown näytteli pääasiassa b-elokuvissa. Sodan jälkeen Brown keskittyi teatteriin ja 1950- ja 1960-luvuilla hän esiintyi myös televisiossa. Hänen viimeiset elokuvaesiintymisensä olivat pääasiassa cameorooleja, merkittävimpänä poikkeuksena Osgood Fieldingin rooli vuonna 1959 valmistuneessa elokuvassa *[[Piukat paikat]]*. Brown on saanut tähden Hollywood Walk of Famelle.

## Lähteet

## Aiheesta muualla

*
Pallivahankivi

**Pallivahankivi** eli **Pallivaha** on noin 10 metriä korkea siirtolohkare Pallivahanmäen kupeessa Turun Pallissa. Kivi on antanut nimensä ympäröivälle Pallivahan eli Pallin asuinalueelle, jossa sijaitsevat muiden muassa Pallivahan koulu ja Pallivahan kirkko. Kiveen liittyy tarina, jonka mukaan sen on nykyiselle paikalleen viskannut läheisellä Nunnavuorella asunut jättiläinen. 

Vuonna 1697 kuninkaallinen maanmittari Magnus Bergman merkitsi kiven verotusta varten laatimaansa karttaan rajakiveksi. 

Nimen Pallivaha alkuosa viittaa kiven muotoon ja tulee murteen "palloa" merkitsevästä sanasta *palli*. Loppuosa *vaha* tarkoittaa lounaismurteessa isoa kiveä tai rajakiveä. Kivi on rauhoitettu luonnonmuistomerkkinä.

Vuoden 2011 heinäkuussa yhtenä Turku365 -hankkeen  käsityöteoksena Pallivahankivellä toteutettiin paikkasidonnainen taideteos, jossa siirtolohkare verhottiin pienistä pitsiliinoista yhteen ommellulla suurella pitsipeitteellä, johon kaupunkilaiset olivat saaneet lahjoittaa pitsejä, ja pitsejä kerättiin myös kirpputoreilta ja kierrätyskeskuksista eri puolilta Suomea. Ajatuksena teoksessa oli houkutella ihmisiä käyttämään vanhaa kokoontumispaikkaa, jollaisena kiven on kerrottu aiemmin toimineen. Avajaisissa oli läsnä kymmeniä ihmisiä ja teoksen vieraskirjaan jätettiin seuraavan kuukauden aikana runsaasti viestejä, ja vierailijat olivat myös täydentäneet teosta lisäämällä siihen itse tuomiaan pitsialusvaatteita. Teoksen avajaisissa siirtolohkareella nähtiin myös harpunsoittaja.

## Katso myös
*Kärsämäen pirunpesä
*Kukkarokivi

## Lähteet
Bharat Mata

**Bharat Mata** eli **Äiti Intia** on Intian henkilöitymä, joka kuvastaa Intiaa äitijumalattarena. Symboli sai alkunsa 1800-luvun lopulla, mutta yleistyi vasta hindunationalismin nousun myötä. Bharat Matalle on omistettu temppeleitä ja alueittain häntä palvotaan jumalattarena.

Varhaisimpiin Bharat Mata -mainintoihin sisältyy tuntemattoman kirjoittajan teos Unabimsapurana (1866), K. C. Bandyopadhyayan näytelmä *Bharat Mata* (1873) ja Bankim Chandra Chattopadhyayan teos *Anandmath* (1880). Vuonna 1905 bengalitaiteilija Abanindranath Tagore kuvasi maalauksessaan Äiti Bengalia (Bangamata), mutta päätti omistaa teoksen lopulta koko Intialle. Bharat Mata sai vuonna 1936 itselleen temppelin Varanasiin, jota koristaa valtava Intian niemimaan kartta. Bharat Matan temppeleitä sijaitsee eri puolilla maata.

Hindunationalismin myötä ajatus Bharat Matasta jumalattarena on yhdistänyt intialaista nationalismia ja hindulaisuutta. Hindunationalistisen Rashtriya Swayamsevak Sangh -järjestön johtaja Mohan Bhagwatin julistus, että jokaisen intialaisen tulisi laulaa *Bharat Mata ki jai* ("eläköön Äiti Intia") on kerännyt osakseen kritiikkiä intialaisuuden kytkemisestä hindulaisuuteen. Intian muslimien keskuudessa on esiintynyt vastustusta Bharat Mataa kohtaan, koska useat muslimit kokevat Bharat Matan ylistämisen olevan islamin monoteismin vastaista. Myös sikhiläinen poliitikko Simranjit Singh Mann on ilmoittanut, että sikhiläisiltä Bharat Matan ylistäminen ei onnistu, koska sikhit eivät palvo naisia.

Bharat Mata voi myös viitata poliittisen idean sijasta ajatukseen hindulaisuuden tiiviistä kytkeytymisestä Intian maantieteeseen.

## Lähteet